**Michael Reeves** (født 17. oktober 1943, død 11. februar 1969) var en engelsk filmregissør og manuskriptforfatter Han er best kjent for filmen Witchfinder General fra 1968. Han døde i 1969, bare 25 år gammel av en overdose av barbiturater.

Historie
--------

### Tidlig karriere

Reeves ble født i Sutton i Surrey, og vokste opp i Suffolk, hvor landskapet gjorde inntrykk som vi finner igjen i hans film, *Witchfinder General*. Hans far døde da han var ung. Som barn begynte han å lage korte filmer, noen med hans beste venn som skuespiller, den senere filmskuespilleren Ian Ogilvy. På kostskolen Radley College brøt han skolens regler for å gå på kino.

Da han forlot skolen meldte han seg for sin favorittregissør, Don Siegel, som omgående ansatte ham som assistent. Etterhvert arbeidet han i Italia som assisterende regissør for *Castle of the Living Dead* med Christopher Lee og regisserte *La Sorella di Satana* (1965). Filmen ble produsert svært rimelig, men tross dette blir den husket for Barbara Steele, som bare fikk fire dager til innstudere rollen. I 1966, filmet Reeves *The Sorcerers* i London med Boris Karloff, en *swinging London*-film med overnaturlige overtoner.

### *Witchfinder General*

Det er for sin fjerde og siste film at Reeves er best kjent. Han var 24 år gammel da han både skrev og regisserte filmen. *Witchfinder General* er blitt kalt en av de beste skrekkfilmene som er blitt produsert i Storbritannia. Filmen er basert på en romanen med samme navn av Ronald Bassett.

*Witchfinder General* forteller historien om Matthew Hopkins, en advokat som ble heksejeger og ble myrdet på sin vei gjennom landet. Til hovedrollen ønsket Reeves seg Donald Pleasence, men på grunn av press fra finansieringskilden American International Pictures, falt valget på Vincent Price.

### Død

Michael Reeves døde 25 år gammel i London få måneder etter premieren på *Witchfinder General.* Etter at han var ferdig med opptak av filmen, arbeidet han på et nytt filmprosjekt kalt *The Oblong Box.* Men han hadde problemer med å få prosjektet i gang og led av depresjon og insomnia, noe han tok tabletter og fikk omfattende legebehandling for. Den 1. februar 1969 ble Reeves funnet død på sitt soverom av sin hushjelp i Cadogan Place, Knightsbridge. Årsaken til hans død var en overdose av barbiturater.

Filmografi
----------

Reeves var regissør eller assisterende regissør for ni filmer.[*unreliable source?*]

* *Carrion* (ca. 1958), regissør
* *Down* (ca. 1958-9), regissør
* *Intrusion* (1961), regissør
* *The Long Ships* (Storbritannia/Jugoslavia 1963), assisterende regissør
* *Castle of the Living Dead* (Italia/Frankrike 1964), andre regiassistent
* *The She Beast* / *Revenge of the Blood Beast* (Storbritannia/Italia/Jugoslavia 1966), regissør/produsent
* *The Sorcerers* (1967), regissør/produsent/manusforfatter
* *Witchfinder General* (1968), regissør/manusforfatter
* *The Oblong Box* (1969), regissør (ufullført)

Ufullførte prosjekter
---------------------

Reeves var oppsatt til å regissere *The Buttercup Chain* og *De Sade*. Begge disse filmer ble fullført av andre etter hans død.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Find a Grave, Find a Grave 13139841, besøkt 9. oktober 2017[Hentet fra Wikidata]
3. 1 2   Internet Movie Database, IMDb-nummer nm0716262, besøkt 14. august 2015[Hentet fra Wikidata]
4. ↑  British film directors: a critical guide By Robert Shail.
5. ↑  «Matthew Hopkins - Witchfinder General | 1968». Britishhorrorfilms.co.uk. Arkivert fra originalen 10. juni 2019. Besøkt 31. mai 2014.
6. ↑  Showtimes Sat, Oct 26th at 6:30pm Wed, Oct 30th at 8:30pm. «Witchfinder General». siskelfilmcenter.org. Arkivert fra originalen 31. mai 2014. Besøkt 31. mai 2014. CS1-vedlikehold: Flere navn: forfatterliste (link) «Arkivert kopi». Arkivert fra originalen 31. mai 2014. Besøkt 8. august 2015.
7. ↑  Reeves, Michael (1944-1969) BFI, accessed 30/10/07
8. ↑  Curti 2015, s. 117
9. ↑  Curti 2015, s. 114
10. ↑  David Pirie, *A New Heritage of Horror: The English Gothic Cinema*, I.B. Tauris, 2008.

Eksterne lenker
---------------

* (en) Michael Reeves på Internet Movie Database Rediger på Wikidata

* (sv) Michael Reeves i Svensk Filmdatabas Rediger på Wikidata

* (da) Michael Reeves på Filmdatabasen Rediger på Wikidata

* (fr) Michael Reeves på Allociné Rediger på Wikidata

* (en) Michael Reeves på AllMovie Rediger på Wikidata

* (en) Michael Reeves hos The Movie Database Rediger på Wikidata
* BFI, Michael Reeves
* BFI, *Witchfinder General*, review
* Guardian Unlimited, Michael Reeves: *Witchfinder General* review

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |